2021májusában az MTA elnökének kezdeményezésére a Magyar Tudományos Akadémia elindította a „Középiskolai Alumni Programot”. E programkeretében kezdeményezi az Akadémia középiskolai Alumni Klubok létrehozását, amelyekben kutatók mutatják be előadásaikkal a tudományos kutatómunka sajátos világát. A Magyar Tudományos Akadémia által most indított „Középiskolai MTA Alumni Program”-ba kapott megtisztelő meghívás iskolánk.

 „A Középiskolai MTA Alumni Program a mára kutatóvá érett diákok segítségével, egykori alma materükhöz fűződő kapcsolatukra építve vinné közelebb a középiskolás fiatalokhoz a tudományos gondolkodás értékeit, a felfedezés, a megismerni vágyás örömét, hozná testközelbe a kutatás világát tudománynépszerűsítő előadások és az azokat követő beszélgetések formájában. A program erősítené a diákok kötődését szülőföldjükhöz, Önökkel együttműködve újabb lehetőséget teremtene a helyi szellemi, kulturális és közösségi élet gazdagítására.” Freund Tamás az MTA elnöke

Ebben a Pilotban az őszi időszakban 4 előadással vettünk részt: német, matematika, kémia, biológia emelt szintű oktatáshoz kapcsolódva az előadók kutatási területei alapján.

1. Dr. Ódor Péter Biológiai Tudományok Osztálya erdőökológia; vegetációtan; biodiverzitás.
2. Dr. Fodor Péter VII. Kémiai Tudományok Osztálya élelmiszer-biztonság; élelmiszer-analitika
3. Dr Kántor Sándorné; dr Varga Tünde Matematika Tudomány Osztály-matematikatörténet; oktatástörténet; matematika-szakmódszertan; tehetséggondozás; versenyek.
4. Dr. Márkus Éva A magyarországi német nyelvjárások többek között a kutatási területe. Az ELTE Tanító- és óvóképző Karán tanít, ott kari dékán, foglalkozik a nemzetiségi nyelv tanár-képzéssel is.
5. Csikány Tamás Gazdaság- és Jogtudományok Osztálya hadtörténelem – egyeztetés alatt

MUNKAKÖZÖSSÉGI BESZÁMOLÓK

A programhoz az Érdi Vörösmarty Mihály Gimnázium is csatlakozott, az első előadásra 2021. szeptember 22-én került sor.

Az előadáson mintegy 50-60 diákunk vett a 9-12. évfolyamról, nagyrészt német speciális tantervű osztályban tanuló diákjaink, de voltak diákok a nyolc-évfolyamos tagozatról is, valamint magyar fakultáción tanulók is.

Az előadást Dr. Márkus Éva, habilitált egyetemi docens asszony, az ELTE Tanító- és Óvóképző Kar dékánja tartotta, akinek kutatási területe többek között: a magyarországi német nyelvjárások, az alsó fokú nemzetiségi oktatás-nevelés helyzete, továbbá a nemzetiségi ismeretek, a nyelvjárás közvetítése kisgyermekkorban.

Az előadás jó hangulatban, interaktívan telt, annak során a docens asszony többször is kérdezgette a diákokat, akik a legtöbbször aktívan válaszoltak a téma során feltett kérdésekre (hányadik legnagyobb nemzetiség a német hazánkban, hol helyezkednek el földrajzilag, stb.). Az előadás során a docens asszony bemutatta a nyelvjárás-kutatás módszertanát, elhangzottak nyelvjárási hangfelvételek is.

Az előadás végén a diákok az előadó által készített kahoot-feladatokkal eleveníthették fel az elhangzottakat, amely verseny-feladatot nagy örömmel fogadtak diákjaink. Az első három helyezett pedig kis meglepetés ajándékban is részesült.

Ami munkaközösségünket illeti, Dr. Márkus Éva asszony pár könyvvel gazdagította könyvtárunkat, részben komoly szakmai eszmecserét is folytattunk. Megegyeztünk, hogy az ELTE-TÓK standdal képviselteti a kart decemberi pályaválasztási napunkon.

Hornung Zsuzsanna

német-francia munkaközösség-vezető

Az Érdi Vörösmarty Mihály Gimnázium is csatlakozott a Középiskolai MTA Alumni Programhoz. A program sorozat keretében a biológia és kémia tárgyakhoz kapcsolódóan egykori diákunk tartott rendkívül hasznos és tartalmas előadást a gimnázium dísztermében.

2021. október 28-án Dr. Ódor Péter, az MTA doktora az MTA Ökológiai Kutatóintézetéből a természetes erdők működése témakörében 107 fő tanulónak és 7 fő pedagógusnak tartott előadást majd az előadást követően egy beszélgetést a témáról.

2021. október 6-án Dr. Fodor Péter Egyetemi tanár, professor emeritus, az MTA doktora a Szent István Egyetemről az élelmiszer biztonság témakörében 104 fő tanulónak és 7 fő pedagógusnak tartott előadást majd az előadást követően egy beszélgetést a témáról.

Kitzinger István biológia-kémia munkaközösség

2021. október 4-én 13.30-tól 15.00-ig került sor a Középiskolai MTA Alumni Programja keretében a„Pólya György és a modern heurisztika” című előadás megtartására.
Dr. Kántor Sándorné dr. Varga Tünde, a Magyar Tudományos Akadémia köztestületének tagja vetített képes előadásán Pólya György munkássága mellett megismerkedhettünk néhány 20. századi matematikus életével, érdekes matematika történeti problémákkal is. Emellett bepillantást nyerhettünk a matematikai bizonyítások módszereinek rejtelmeibe.
A programon 90-100 fő, tizenegyedik és tizenkettedik osztályos emelt szintű matematika képzésben részesülő tanuló vett részt.

Ruzsenszki Magolna
matematika-fizika-digitális kultúra munkaközösség-vezető

A programban részt vevő tanulóink örömmel találkoztak az Akadémikusokkal, kutatókkal és a témák sokszínűsége, mélysége hozzájárul a felsőoktatást célként kitűző tanulóink tudománybaráttá formálásához.

Az Érdi Vörösmarty Mihály Gimnázium intézményvezetőjeként köszönöm a lehetőséget és remélem a program folytatásában is részt tudunk venni. A Csikány Tamás Akadémikussal történő találkozás egyenlőre szervezés alatt van.

Tisztelettel: Szilasné Mészáros Judit intézményvezető